Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 454/13/8806	Košice, 28.8.2013
EEČ : 2-65-235-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	v dobe od 01. 12. 2012 si neplnil svoju vyživovaciu povinnosť voči svojmu synovi Zsoltovi Derjánovi, nar. 02. 04. 1998, aj napriek tomu, že táto povinnosť mu vyplýva z rozsudku Okresného súdu XXXXX – okolie sp. zn. 13P 177/11 zo d¨ľa 27. 02. 2012, ktorý nadobudol právoplatnosť d¨ľa 30. 08. 2012 a to sumou 60 € mesačne, čím, mu takto vznikol dlh na výživnom vo výške 360 €,

lebo zanikla trestnosť činu

Odôvodnenie:
	Uznesením povereného príslušníka Obvodného oddelenia PZ Moldava nad Bodvou sp. zn. ORP-721/MO-KS-2013 zo d¨ľa 14. 06. 2013  bolo vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

	V priebehu konania bol vypočutý obvinený XXXXX, ktorý d¨ľa 26. 07. 2013  pri výsluchu uviedol, že chcel dlh vyplatiť, avšak je nezamestnaný a nemá finančné prostriedky. D¨ľa 02. 08. 2013, ako to vyplýva zo spisového materiálu, svoj dlh uhradil. 

	Túto skutočnosť potvrdila aj XXXXX d¨ľa 19. 08. 2013 pri výsluchu, kde uviedla, že obvinený dodatočne splnil svoju povinnosť.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor